Carte poştală, cu text olograf şi semnătură a Sfântului Ioan Paul II 



La data de 27.04.2014, fostul Papă Ioan Paul al II-lea a fost sanctificat, 
fiind trecut în calendarul Bisericii Catolice. în mod firesc, orice piesă 
documentară purtând semnătura acestui sfânt devine extrem de relevantă. La 
aceasta adăugăm şi următorul fapt: după decesul Suveranului Pontif, Ioan Paul 
al II-lea (2005), a fost făcut public testamentul olograf al acestuia (7 aprilie 
2005). Printre dorinţele defunctului Papă se află şi aceea ca secretarul său 
personal, Stanislaw Dziwisz, Cardinal de Cracovia, să distrugă toate scrisorile, 
însemnările si notiţele ce vor rămâne în urma sa 1 . 

Din acest motiv, orice document purtând semnătura Sfântului Ioan Paul 
al II-lea devine extrem de preţios, fiind foarte căutat de către colecţionari . 

Şansa a făcut să mă număr printre fericiţii posesori ai unui astfel de 
document, purtând semnătura acestei personalităţi unanim recunoscute şi mai 
ales venerate de către credincioşii catolici. 

Mai jos sunt imaginile acestei valoroase piese din colecţia mea personală. 



Totuşi, Cardinalul Stanislaw Dziwisz a declarat că nu va executa întru-totul dorinţa testamentară, în sensul că 
va distruge doar manuscrisele fără valoare documentară sau istorică (scrisori sau notiţe) rămase de la defunctul 
Papă, dar va păstra, pentru a fi publicate, doar paginile cu însemnări memorialistice ale fostului suveran pontif. 
Au fost, prin urmare, reţinute două caiete ce conţin meditaţiile religioase ale lui Karol Wojtyla, primele datând 
din iulie 1962, când era încă episcop în Polonia. Notiţele păstrate au fost publicate mai întâi în ţara sa natală, sub 
forma unei cărţi, cu titlul Sunt în mâinile lui Dumnezeu. Note personale 1962-2003. Primele notiţe ale cărţii 
publicate sub semnătura Papei Ioan Paul al II-lea sunt în poloneză, celelalte sunt în limbile italiană şi latină, cu 
adnotări pe textele în limbile greacă şi spaniolă. Acestea au fost puse, înaintea publicării, la dispoziţia 
Vaticanului, în cadrul procesului de beatificare şi canonizare a fostului papă. 

2 Aceeaşi dispoziţie testamentară a lăsat-o şi Papa Pius al XH-lea, astfel încât colecţionarii sunt extrem de 
norocoşi dacă intră în posesia unui asemenea document rarisim. într-o situaţie asemănătoare s-a aflat şi Franz 
Kafka. înainte să moară, Kafka i-a cerut lui Max Brod, prietenul şi biograful scriitorului, să ardă toate lucrările 
sale. Acesta a refuzat să îndeplinească această dispoziţie testamentară, prezentându-le spre publicare. 



1 




Carte poştală 
Colecţia Dan Toma Dulciu 

5 

(avers) 



2 




COLECŢIA 
DAN TOMA DULCIU 





ANDREA SANSOVINO (1460ca-1529). LA NASCITA Dl GESU (PART.) 
LORETO. BASILICA DELLA SANTA CASA 



Carte poştală 
Colecţia Dan Toma Dulciu 

5 

(verso) 



TIPOGRAFIA VATICAN A 



3 



Descriere 

Cartea Poştală este realizată în Tipografia Vaticanului, având un 
caracter oficial şi exclusiv. Aceasta este, de fapt, o felicitare trimisă de 
Suveranul Pontif, la sfârşitul anului 1996, cu ocazia sărbătorii Naşterii 
Domnului. 

Cartea Poştală are următoarele dimensiuni: lăţime 9 cm; înălţime 12, 5 
cm. Pentru a putea fi înrămată, i-am ataşat un pas-partout din carton, având 
dimensiunile: lăţime 10,5 cm; înălţime 15 cm. 

Documentul este compus dintr-o fotografie color, în stil sepia, conţinând 
pe revers textul şi semnătura olografa a Sfântului Ioan Paul II. 

Felicitarea înfăţişează, pe avers, o scenă din basorelieful intitulat 
Naşterea lui lisus, aparţinând lui Andrea Sansovino (1460 - 1529), compoziţie 
sculpturală aflată în Basilica della Santa Casa, sanctuar aflat în oraşul Loreto, 
din provincia Ancona, unul dintre cele mai celebre locuri de pelerinaj din 
întreaga lume catolică. 

Pe reversul felicitării se află textul scris de Sfântul Ioan Paul II. Observăm 
existenţa a trei registre, cu următoarele semnificaţii: 

în registrul superior se află blazonul personal al Sf. Ioan Paul II, precum 
şi stampila proprie a posesorului acestui document: COLECŢIA DAN TOMA 
DULCIU. 

în registrul median este textul olograf al Sf. Ioan Paul II, cinci rânduri 
redactate în limba latină, scrise cu stiloul, cu cerneală albastră şi, rândul şase, 
scris cu cifre este menţionat anul redactării, 1996: 

(rl ) NATUS ESTHODIE 
(r2) SALVATOR MUNDI 
(r3) (LIT. HORARUM) 
(r4) IOANNES PAULUS PP.II 
(r5 ) IN NATIVITATE DOMINI 
(r6) 1996 

Textul în limba latină se traduce astfel: 
Astăzi s-a născut 
Salvatorul lumii 
(Liturghia Orelor) 
Papa Ioan Paul II 
Naşterea Domnului 4 
1996 

în registrul inferior observăm două rânduri tipărite, în limba italiană: 

(rl) ANDREA SANSOVINO (1460 ca - 1529) 5 . LA NASCITA DI GESU 
(PART.) 

(r2) LORETO. BASILICA DELLA SANTA CASA, TIPOGRAFIA 
VATICANA. 



3 Liturgici Horo rum (vezi: http://ro.wikipedia.org/wiki/Liturgia orelor ) 

4 25 Decembrie 

5 Andrea Sansovino, cunoscut sub numele Andrea dai Monte Sansovino sau Andrea Contucci del Monte 
Sansovino (născut cea 1460 în Monte San Savino (Arezzo)- mort 1529) este un sculptor şi arhitect italian din 
epoca Renaşterii. La Biserica Casei Sfintei Fecioare, din Loreto, ela a realizat, în spiritul lui Bramante, arhitect şi 
pictor italian, basorelieful dedicat Vieţii Sfintei Feciaore Măria, inclusiv episodul Naşterii lui lisus (1513). 

Autenticitate 



Autenticitatea acestui document este deasupra oricărui dubiu. Elementele 
care garantează veridicitatea sa sunt: a) blazonul fostului Papă; b) detalii 
grafologice; c) semnătura olografa; d) textul numeric; e) numele tipografiei; f) 
elemente de context religios. 

Pentru comparaţie, prezentăm mai jos un facsimil al unui text olograf 
autentic, datat 1995, reprezentând o felicitare pascală 6 , având, de asemenea, 
emblema heraldică a Suveranului Pontif (în partea dreaptă se vede semnătura 
Papei Ioan Paul II, iar în partea stângă numele acestuia, Jan Pawel II, scris în 
limba poloneză). 







6 http://wwwjsitrealxom/mambots/editors/spaw/img popup.php?img url=/components/com mtree/waterm 



ark.php?filename=JAN PAWEL II Ol.jpg 

A. BLAZONUL PERSONAL al Sf.Ioan Paul II 





Comparând blazonul oficial al Sf. Ioan Paul II cu imaginile aflate pe 
documentele din 1995 şi 1996, constatăm că sunt identice, cu excepţia faptului 
că imaginea de mai sus este varianta policromă a stemei personale a Suveranului 
Pontif. 

B. DETALII GRAFOLOGICE 
Pentru analiza grafologică vom compara cuvintele comune: HODIE şi IN, 
precum şi segmentul final de litere: ITATE din cele două texte comparate: 



Doc. 1995: 



Doc. 1996: 



Doc. 1995: 



Doc. 1996: 



Doc. 1995: 



Doc. 1996: 

Este evident că ambele documente sunt scrise de acelaşi autor ! 

C. SEMNĂTURA OLOGRAFĂ 



Pentru comparaţie, prezentăm cele două semnături: 



Doc. 1995: * 
Doc. 1996: " 



După cum se observă, ele sunt identice. 



D. TEXTUL NUMERIC 



1995: 



1996: 



Cifrele 1 şi 9 sunt identice, din punct de vedere grafologic, ceea ce 
dovedeşte încă o dată că textul datat 1996 este scris de însuşi Sf. Ioan Paul al 

Il-lea. 



E. NUMELE TIPOGRAFIEI 



In ambele documente este menţionat numele tiparniţei: 
TIPOGRAFIAVATICANA, singura instituţie care are exclusivitate în ceea ce 
priveşte tipărirea acestor cărţi poştale solemne, purtând blazonul personal al 
suveranului pontif. 



9 



F. ELEMENTE DE CONTEXT RELIGIOS 
Ca o caracteristică generală a felicitărilor solemne trimise de Sf. Ioan Paul 

II menţionăm folosirea unei sintagme biblice, adecvate sărbătorii respective. De 

exemplu, sintagma "JESUS CHRISTUS HERI ET HODIE: IPSE ET IN 

SAECULA " 7 este folosită pentru a marca Pastele Catolic, din anul 1995. 

Sintagma "NATUS EST HODIE SALVATOR MUNDI " 8 , folosită în 

textul felicitării din decembrie 1996, apare de 4 ori şi în discursul rostit la 21 

decembrie 1996, în faţa membrilor Curiei Romane. 9 

Prin urmare, prezenţa sintagmei de mai sus în conţinutul felicitării pe 

care o prezentăm în acest studiu, nu este întâmplătoare, conferind veridicitate 

acestui document. 



Dan Toma Dulciu 
29.08.2014 



7 "Ieri, azi şi în veacul vecilor, lisus Christos rămâne acelaşi" (Hebr. 13.8) este o vocabulă atribuită Apostolului 
Pavel, dar a fost sintagma preferată şi de întemeietorul prelaturii Sfintei Cruci şi Opus Dei, Jose Măria Escriva 
(1902 - 1975), canonizat de Biserica Catolică la 6 octombrie 2002, instituţie care reuneşte peste 84 000 de 
persoane de pe 5 continente. 

8 Hodie natus est no bis Salvator mundi (Luca 2.10). 

9 https://www.ewtn.com/library/PAPALDOC/JP961221.htm ( A se vedea paragrafele: 1,2,6 şi 9) 

